Halden Skolemusikkorps

Halden Skolemusikkorps er et skolekorps som ble stiftet 09.09.1932 og holder til ved Hjortsberg skole i Halden. 


== Om korpset ==
Halden skolemusikkorps er satt sammen av fire tidligere korps fra Halden: Halden Guttemusikkorps (stiftet 09.09.1932), Hjortsberg Skolemusikkorps (stiftet  02.11.1938), Os Skolekorps (stiftet 10.02.1965) og Berg Skole- og Ungdomskorps (stiftet 12.09.1962). Uniformene består av sort bukser med hvit stripe, blå jakker og sorte båtluer. De nåværende uniformene ble tatt i bruk i 2012. De avløste da de tidligere grønne uniformene med skjermlue, som også Hjortsberg Skolemusikkorps tidligere benyttet. Fane baserer seg på den tidligere fanen til Halden Guttemusikkorps, og har Haldens kommunevåpen som symbol. Halden skolemusikkorps øver i aulaen på Hjortsberg skole på torsdager. Korpset er delt i 3 delt; aspirant, rekrutt og senior. Musikantene begynner vanligvis i aspirant i 3.klasse, og går der et år. Deretter rykker  de opp til rekruttene. Rekruttene øver både alene og periodevis sammen med seniorgruppa. Senior er de eldste musikantene i korpset, der de går frem til året de fyller 19.  

Dirigent for rekrutter og senior er fra høsten 2021 Christian Tveitan, og for aspirantkorpset Mona Bråthen Henriksen. 


== Historikk ==
Halden Guttemusikkorps ble opprettet 9. september 1932 etter en vellykket pengeinnsamling som gjorde korpset i stand til å starte uten gjeld. Til tross for økonomiske nedgangstider kom det inn kr 6000,05. 42 skolegutter ble tatt opp fra starten og korpsets første dirigent ble musikkløytnant Håkon Aasekjær fra Divisjonsmusikken. Allerede året etter deltok korpset i 17. mai toget for første gang. En av årsakene til at man ønsket å opprette et guttekorps var at Stortinget hadde vedtatt å legge med Divisjonsmusikken i Halden. Man ønsket å bevare korpstradisjonen i Halden. Vedtaket om nedleggelse av Divisjonsmusikken ble senere på 30-tallet omgjort. Halden Guttemusikkorps hadde ved oppstarten hadde korpset 42 medlemmer. Korpset spilte allerede i 17 mai toget året etter. Korpset fikk utrolig nok holde på med øvelser og konserter under krigen. Korpset holdt til på «Gutteskolen» i byen. De har også øvd på Rødsberg u.skole. Når Sentrum skole («Gutteskolen») flyttet til nye Låby skole, så fulgte Guttemusikken etter. I 1966 fikk jenter lov til å bli med i Guttemusikken. Etter hvert ble det flere jenter enn gutter i korpset, men navnet bestod. Uniformene bestod av blå bukser/skjørt, blå jakke og blå skjermluer.
Båstadlund Guttemusikkorps/Hjortsberg Skolemusikkorps ble stiftet 02.11.1938. Korpset holdt til på Båstadlund skole. Korpset fikk sin første fane i gave av Saugbrusforeningen i 1950.  Korpsets første dirigent var Leif Næss. Korpset hadde ved oppstart 30 medlemmer. I 1941 ble korpsaktiviteten stanset på grunn av krigen og musikantene fikk beskjed om å gjemme instrumentene. 7.mai spilte 7 av de tidligere musikantene på trappen til Brødløs kolonial for første gang igjen. Korpset ble så reorganisert i 1945 med 40 nye gutter. Bare tre av de som var med før krigen fortsatte. Etter at Hjortsberg skole ble bygget flyttet korpset dit. 23.oktober 1963 byttet korpset navn til Hjortsberg skolemusikkorps og jenter fikk også være med i korpset. Fra 1967 har korpset øvd i aulaen på Hjortsberg skole. Dette har blitt videreført av Halden Skolemusikkorps. 
Os skolekorps ble stiftet 10.02.1965 av skolestyrer Fred Solheim. Os skole hadde tidligere vært en ren jenteskole («Pikeskolen») og når korpset ble stiftet var det 39 medlemmer og hele 34 av dem var jenter. Korpset første dirigent var Tore Tjernslie. Korpset spilte første gang offentlig på 17.mai 1966. Korpset skilte seg de første årene ut ved at de ikke hadde typiske korpsuniformer. Etter hvert ble disse uniformene byttet ut med mer standard korpsuniformer med røde jakker, blå bukser/skjørt og blå båtlue.
Berg Skolemusikkorps ble stiftet av skolestyret ved Berg skole i 12.09.1962. Ildsjelene bak dette var Arnt Brække, Eivind Bakke og Ottar Kollegård. Korpset holdt sin første konsert på Berg Ungdomslokale 19.03.62 og deltok i 17.mai toget året etter. Korpset hadde 28 medlemmer ved oppstart. På det meste hadde korpset 50 medlemmer. Det vil si at 35% av elevene på Berg skole spilte i korpset. Etter 20-års jubileet i 1982 bestemte man seg for at Berg Skolemusikkorps også skulle åpne for ungdommer. Korpset ble da til Berg skole og ungdomskorps. Uniformene hadde burgunderrøde jakker, grå bukser/skjørt og burgunderrød/grå båtlue. 
Korpsene slår seg sammen: 
På slutten av 1980-tallet begynte Halden-korpsene å slite med rekruttering, og samarbeid mellom korpsene tvang seg frem. I 1989 startet Hjortsberg og Guttemusikken å samarbeide. Det begynte å bli få musikanter i Os og Berg også. I 1993 spilte Guttemusikken, Hjortsberg, Os og Berg sammen på 17.mai. Siden Guttemusikken og Hjortsberg hadde allerede samarbeidet en stund, ble det vedtatt på ekstraordinært årsmøte 24.januar 1994 å slå korpsene sammen. Det nye navnet ble Halden Skolemusikkorps. Guttemusikken fikk beholde fanen og stiftelsesdatoen, og Hjortsberg fikk beholde øvingslokalet og uniformene. Os og Berg ønsket også å bli en del av det nye korpset, og fra 01.01.1995 ble de også en del av Halden Skolemusikkorps. Korpset forvalter dermed historien til fire korps. 


== Dirigenter i Halden Skolemusikkorps siden 1994 ==
Geir Lorentzen
Toril Rosenvinge
Terje Dahl
Christer Andre Elnes
Henriette Elnes Vonen
Jan Gustavsson
Vidar Eilertsen
Christian Berg Tveitan


== Leder i Halden Skolemusikkorps siden 1994 ==

Egil Hult
Arthur Stenvik
Jan Erik Thowsen
Marjolein Visser
Peter Bennett
Pål Robert Lunde
Freddy Sten Olsen


== Marsjer skrevet til korpset ==
Halden Guttemusikkorps marsj (Ragnvald Oliver Vik, 1972)
Båstadlundguttenes marsj (Ragnvald Oliver Vik, 1950)
Os Skolekorps marsj (Ragnvald Oliver Vik, 1975)
Berg Skolemusikkorps marsj (Ragnvald Oliver Vik, 1973)
På Stevne (Knut Brevig, skrevet til Halden Guttemusikkorps,1980)Ragnvald Oliver Vik har vært dirigent i  Båstadlund Guttemusikkorps en lang periode og også i Berg skolemusikkorps. Han har skrevet en marsj til hvert av korpsene.

Båstadlundguttenes marsj er utgitt på Tonika forlag, er fortsatt mulig å kjøpe, og spilles også av andre korps.
Notene til "Berg Skolemusikkorps marsj" og "Os skolemusikkorps marsj" forsvant fra arkivet til Halden Skolemusikkorps og var lenge savnet. Trolig ble notene borte i forbindelse med sammenslåing av korpsene til Halden Skolemusikkorps i 1994/95. Takket være et privat kassettopptak av en konsert i Remmenaulaen fra 1982, så har korpset i 2023 fått hjelp av Bjørn Mellemberg til å skrive ned noter til disse marsjene ut i fra dette kassettopptaket. "På Stevne Marsj" holdt på å lide samme skjebne. Den var også borte fra arkivet av ukjent grunn. Partitur ble funnet igjen hos komponisten i 2012, og noter ble skrevet på nytt. Marsjen inngår på Tistedalens Musikforenings utgivelse "Tistedølen" (2012) som er en CD utgivelse med lokale Halden marsjer. Dermed er alle marsjene fra 2023 igjen tilgjengelige for bruk av korpset. 


== Konkurranser ==
Korpset har deltatt på en rekke konkurranser gjennom årene


== Profesjonelle musikere som har sitt utspring fra Halden Skolemusikkorps ==
Det er flere musikere som spiller/har spilt profesjonelt som har sitt utspring fra Halden Skolemusikkorps. Dette er blant annet:

Per Brevig, trombone, New York Metropolitan Opera.
Eirik Devold, trombone, Oslo filharmoniske orkester
Astrid Haug Netland, klarinett, Luftforsvarets musikkorps.


== Referanser ==


== Eksterne lenker ==
Halden Skolemusikkorps offisielle hjemmeside